laion/Wikipedia-Exotic huggingface dataset:
লতিফুল ইসলাম শিবলী

লতিফুল ইসলাম শিবলী (জন্ম: ১৪ এপ্রিল), বাংলাদেশের প্রখ্যাত গীতিকার, সুরকার ও সংগীত শিল্পী। তিনি একাধিক নাটক লিখেছেন। বাংলাদেশে ৯০ দশকে ব্যান্ড গানের ক্ষেত্রে অন্যতম গীতিকবি হিসেবেও পরিচিত তিনি। গীতিকার পরিচয়ের বাইরে লতিফুল ইসলাম শিবলী একাধারে কবি, গায়ক, লেখক, গায়ক এবং অভিনেতাও। লিখেছেন নাটক, চলচ্চিত্রের চিত্রনাট্যও। নাট্যকার হিসেবে তার লেখা প্রথম সাড়া জাগানো নাটক 'তোমার চোখে দেখি'। এছাড়া নিজের লেখা নাটক রাজকুমারীতে মির্জা গালিবের চরিত্রে অনবদ্য অভিনয়ও করেন তিনি। ৯০ দশক জুড়ে প্রায় ৩০০ গান লিখেছিলেন তিনি। অভিনয়ের উপর এক বছরের ডিপ্লোমা কোর্স শেষে গ্রুপথিয়েটার নাট্যচক্রের সঙ্গে মঞ্চনাটকে কাজ করতে করতেই ধীরে ধীরে বিকশিত হতে থাকেন শিল্পের অন্যান্য মাধ্যমে। আধুনিক জীবনযন্ত্রণাগ্রস্ত তারুণ্যের ভাষাকে শিবলী উপস্থাপন করেছেন অত্যন্ত সহজসরল 'রক' এর ভাষায়। তার সাফল্য এখানেই । তাই অল্প সময়ের মধ্যেই শিবলী পরিণত হয়েছেন এদেশের ব্যান্ড সংগীতজগতের কিংবদন্তি গীতিকবিতে । নিজের লেখা নাটক 'রাজকুমারী'তে(১৯৯৭) মির্জা গালিব চরিত্রে নিজের অনবদ্য অভিনয় অনেকের মন কেড়েছে। বাংলা একাডেমী প্রকাশ করেছে তার 'বাংলাদেশে ব্যান্ড সংগীত আন্দোলন'(১৯৯৭) নামে ব্যান্ড সংগীতের ওপর লিখিত প্রথম এবং একমাত্র গবেষণাধর্মী প্রবন্ধগ্রন্থ। শিবলী'র কাহিনী সংলাপ এবং চিত্রনাট্যে প্রথম পূর্ণদৈঘ্য চলচ্চিত্র 'পদ্ম পাতার জল'। লতিফুল ইসলাম শিবলী গড়েছেন একটি ব্যান্ড দল। দলের নাম ‘সং অফ বিলিভ’। দুই সন্তানের জনক লতিফুল ইসলাম শিবলী। একজনের নাম ওমর এবং অন্যজনের নাম ওসমান। বইমেলা ২০২৩ ইমাম বইমেলা ২০২৪ Ittefaq, The Daily। "গান নিয়ে নিজের ক্ষোভের কথা বললেন লতিফুল ইসলাম শিবলী :: দৈনিক ইত্তেফাক"। archive.ittefaq.com.bd। সংগ্রহের তারিখ ২৩ জুলাই ২০১৭।  "দীর্ঘদিন পর ফিরেছেন লতিফুল ইসলাম শিবলী"। ১৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৭।  "গানে ফিরলেন জনপ্রিয় গীতিকার লতিফুল ইসলাম শিবলী"। banglanews24.com। সংগ্রহের তারিখ ২০২১-০১-৩০।  "গীতিকারের চিত্রনাট্যে পদ্ম পাতার জল"। ২৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২৩ জুলাই ২০১৭।
ফয়সাল মসজিদ

ফয়সাল মসজিদ (উর্দু: فیصل مسجد‎‎) পাকিস্তানের বৃহত্তম মসজিদ, যা পাকিস্তানের রাজধানী ইসলামাবাদে অবস্থিত। মসজিদটি ১৯৮৬ সালে প্রতিষ্ঠিত হয়। তুর্কি স্থপতি ভেদাত ডালোকে এর ডিজাইন করেন। মসজিদটি দেখতে অনেকটা মরুভূমির বেদুঈনদের তাঁবুর মতো। সারা পৃথিবীতে এটি ইসলামাবাদের প্রতীক হিসেবে ব্যবহৃত হয়। সৌদি বাদশাহ ফাইসাল বিন আব্দুল আজিজ এই মসজিদ নির্মাণে সমর্থন এবং অর্থ সাহায্য প্রদান করেন। তাই এই মসজিদটি শাহ্‌ ফয়সালের নামে নামকরণ করা হয়। এই মসজিদটি দক্ষিণ এশিয়ার বৃহত্তম মসজিদ। ১৯৮৬ থেকে ১৯৯৩ সাল পর্যন্ত মসজিদটি পৃথিবীর বৃহত্তম মসজিদ ছিলো। পরবর্তীতে মরক্কোর কাসাব্লাঙ্কায় হাসান ২ মসজিদ নির্মাণ হলে ফাইসাল মসজিদ তার অবস্থান হারায়। ফয়সাল মসজিদ প্রাঙ্গণ থেকে শাহ ফয়সাল মসজিদের একটি দৃশ্য। রাতে ফয়সাল মসজিদ এবং এর আশে পাশের এলাকার দৃশ্য রাতে প্রার্থনার সময় ফয়সাল মসজিদ ২৭ রমজানে ফয়সাল মসজিদ কোহ এবং ডাম থেকে ফয়সাল মসজিদ শাহ ফয়সাল মসজিদের উচ্চতার দৃশ্য Mass, Leslie Noyes (২০১১)। Back to Pakistan: A Fifty-Year Journey। Rowman & Littlefield। পৃষ্ঠা ১৫৭। আইএসবিএন 978-1-4422-1319-7।  উইকিমিডিয়া কমন্সে ফয়সাল মসজিদ সংক্রান্ত মিডিয়া রয়েছে। শাহ ফয়সাল মসজিদ: গুগল ত্রিমাত্রিক ওয়্যারহাউস ওয়েব্যাক মেশিনে আর্কাইভকৃত ৮ ডিসেম্বর ২০১২ তারিখে
স্টুয়ার্ট থম্পসন

স্টুয়ার্ট রবার্ট থম্পসন (জন্ম: ১৫ আগস্ট, ১৯৯১) উত্তর আয়ারল্যান্ডের ডেরি এলাকায় জন্মগ্রহণকারী উদীয়মান আইরিশ ক্রিকেটার। আন্তর্জাতিক ক্রিকেট অঙ্গনে আয়ারল্যান্ড ক্রিকেট দলের প্রতিনিধিত্ব করছেন স্টুয়ার্ট থম্পসন। বামহাতি ব্যাটসম্যান হিসেবে ডানহাতে মিডিয়াম-ফাস্ট বোলিং করে থাকেন তিনি। অনূর্ধ্ব-১৯ পর্যায়ের ক্রিকেটে আয়ারল্যান্ড দলের সদস্য ছিলেন। তিনি পাঁচটি যুবদের একদিনের আন্তর্জাতিকে অংশগ্রহণ করেছেন। ২০১২ সালে আয়ারল্যান্ড দলের সদস্য হিসেবে ২০১১-১৩ আন্তঃমহাদেশীয় কাপে আফগানিস্তানের বিপক্ষে অংশ নেন ও প্রথম-শ্রেণীর ক্রিকেটে অভিষিক্ত হন। শ্রীলঙ্কায় অনুষ্ঠিত ২০১২ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণ করেন। "Youth One-Day International Matches played by Stuart Thompson"। CricketArchive। সংগ্রহের তারিখ ২৪ সেপ্টেম্বর ২০১২।  "Ireland v Afghanistan, ICC Intercontinental Cup, 2011-2013, 9-12 July 2012 at Dublin"। Cricinfo। সংগ্রহের তারিখ ২৪ সেপ্টেম্বর ২০১২।  "Stuart Thompson included in Ireland T20 squad"। Cricinfo। ১৭ আগস্ট ২০১২। সংগ্রহের তারিখ ২৪ সেপ্টেম্বর ২০১২।  ক্রেগ ইয়ং আয়ারল্যান্ড ক্রিকেট দল ২০১৫ ক্রিকেট বিশ্বকাপ দলসমূহ ইএসপিএনক্রিকইনফোতে স্টুয়ার্ট থম্পসন (ইংরেজি) ক্রিকেটআর্কাইভে স্টুয়ার্ট থম্পসন (সদস্যতা প্রয়োজনীয়) (ইংরেজি)
জন মুনি

জন ফ্রান্সিস মুনি (জন্ম: ১০ ফেব্রুয়ারি, ১৯৮২) প্রজাতন্ত্রী আয়ারল্যান্ডের ডাবলিনে জন্মগ্রহণকারী আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। তিনি মূলতঃ বোলার হিসেবে দলে খেলছেন। বামহাতি ব্যাটসম্যান ও ডানহাতি মিডিয়াম-পেস বোলিংয়ে জন মুনি পারদর্শী। ২০১০ সালে তিনি আয়ারল্যান্ডের বর্ষসেরা খেলোয়াড়ের সম্মানে ভূষিত হন। তার ভাই পলও আন্তর্জাতিক ক্রিকেটে আয়ারল্যান্ডের প্রতিনিধিত্ব করছেন। ২০০০ সালে অনূর্ধ্ব-১৯ ক্রিকেট বিশ্বকাপে আয়ারল্যান্ডের সদস্য ছিলেন। এরপর ২০০৪ সালে প্রথম-শ্রেণীর ক্রিকেটে মুনি’র অভিষেক ঘটে। আইসিসি আন্তর্মহাদেশীয় কাপে নেদারল্যান্ডসের বিপক্ষে তার এই অভিষেক। তিনি একবারমাত্র ব্যাটিং করেন। কিন্তু এডগার শিফার্লি’র বলে কোন রান সংগ্রহ করার পূর্বেই এলবিডব্লিউ’র শিকার হন। এছাড়াও তিনি বোলিং করেননি। দুই বছর পর আগস্ট, ২০০৬ সালে দ্বিতীয়বারের মতো প্রথম-শ্রেণীর ক্রিকেটে অংশগ্রহণ করেন। খেলায় তিনি কোন রান না পেলেও স্কটল্যান্ডের জন ব্লেইনকে জেরেমি ব্রে’র হাতে ক্যাচ দেন। ১৩ জুন, ২০০৬ তারিখে আয়ারল্যান্ড তাদের প্রথম একদিনের আন্তর্জাতিকে অংশগ্রহণ করে। তিনি প্রথম একাদশের অন্যতম সদস্য ছিলেন। স্টরমন্টে অনুষ্ঠিত ও গ্যালারিতে দর্শক পরিপূর্ণ ঐ খেলায় ইংল্যান্ড ৩৮ রানে জয়লাভ করে। খেলায় তিনি মার্কাস ট্রেসকোথিক, পল কলিংউড ও ইয়ান বেলের উইকেট পান। ঐ খেলাকে তিনি তার খেলোয়াড়ী জীবনের অন্যতম সেরা খেলার একটিরূপে বর্ণনা করেন। এছাড়াও ব্যাট হাতে ২৬ বলে অপরাজিত ৩০ রান পান। ২০১০ সালে ছয়জন খেলোয়াড়ের একজন হিসেবে ক্রিকেট আয়ারল্যান্ড কর্তৃপক্ষে সাথে পূর্ণাঙ্গভাবে খেলার জন্য চুক্তিবদ্ধ হন। Interview with John Mooney, CricketArchive, ১০ আগস্ট ২০০৯, ২৩ জুলাই ২০১১ তারিখে মূল থেকে আর্কাইভ করা, সংগ্রহের তারিখ ২০১১-০৩-০২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) f48037 Netherlands v Ireland: ICC Inter-Continental Cup 2004 (Europe Group), CricketArchive, সংগ্রহের তারিখ ২০১১-০৩-০২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) First-class matches played by John Mooney (6), CricketArchive, সংগ্রহের তারিখ ২০১১-০৩-০২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) f49498 Scotland v Ireland: ICC Inter-Continental Cup 2006 (Group A), CricketArchive, সংগ্রহের তারিখ ২০১১-০৩-০২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) Luke, Will (১৩ জুন ২০০৬), England's win fails to hide cracks, Cricinfo, সংগ্রহের তারিখ ২০১১-০৩-০২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইএসপিএনক্রিকইনফোতে জন মুনি (ইংরেজি) ক্রিকেটআর্কাইভে জন মুনি (সদস্যতা প্রয়োজনীয়) (ইংরেজি) North County Cricket Club
শহর-ই-জোহাক

শহর-ই-জোহাক (পার্শি شهر ضحاک, বাংলা আক্ষরিক অর্থ 'রক্ত নগরী') হল মধ্য আফগানিস্তানের বামিয়ান উপত্যকায় অবস্থিত একটি ত্রয়োদশ শতাব্দীর দুর্গের ধ্বংসাবশেষ। একটি উঁচু টিলায় অবস্থিত এই দুর্গটি ত্রয়োদশ শতাব্দীতে ধ্বংস হবার আগে পর্যন্ত বামিয়ান উপত্যকা রক্ষার উদ্দেশ্যে ব্যবহৃত একটি শক্তিশালী ঘাঁটি হিসেবে ব্যবহৃত হত। ঘুরি সাম্রাজ্যের শাসনকালে (১১৫৫ - ১২১২ খ্রিঃ) বামিয়ান একটি শক্তিশালী ও বিস্তৃত সাম্রাজ্যের অত্যন্ত গুরুত্বপূর্ণ কেন্দ্রে পরিণত হলে তা রক্ষার উদ্দেশ্যে এই দুর্গটিকেও অত্যন্ত শক্তিশালী করে গড়ে তোলা হয়। ঘুরিদের পতনের পর সমগ্র বামিয়ান উপত্যকার সাথে সাথে এই দুর্গটিও উত্তরের খরেজম সাম্রাজ্যের অধীনে আসে। ১২২১ খ্রিষ্টাব্দে চেঙ্গিজ খানের মোঙ্গল সেনা বামিয়ান উপত্যকায় প্রবেশ করলে তাদের হাতেই এই দুর্গের পতন ঘটে। অবরোধ চলাকালীন দুর্গ থেকে ছোঁড়া একটি তীরে চেঙ্গিজ খানের নাতি মুতুকানের মৃত্যু ঘটলে, আক্রোশবশত মোঙ্গলরা সমস্ত উপত্যকা জুড়েই গণহত্যা চালায়। এই দুর্গে এইসময় প্রায় ৩০০০ মানুষ ছিল। তারাও কেউ এই হত্যাকাণ্ড থেকে রেহাই পায়নি। আজ এই দুর্গের ধ্বংসাবশেষের 'রক্ত নগরী' নামটিও সম্ভবত এই গণহত্যার নারকীয়তা থেকেই উদ্ভূত। এই নারকীয়তা ছিল এত ভয়াবহ যে অন্তত চার দশক এই শহরে আর কোনও বসতি স্থাপন হয়নি। পরবর্তীকালেও যখন শহরটি আবার গড়ে ওঠে, এই দুর্গটি কিন্তু তার অতীতের সাক্ষ্য বয়ে একইভাবে পড়ে থাকে। কোনও দিনই তার ধ্বংসস্তূপের উপর আর কোনও পুনর্নির্মাণ চালানো হয়নি। বিখ্যাত বৌদ্ধ প্রত্নতাত্ত্বিক নিদর্শনসমৃদ্ধ বামিয়ানের ঐতিহাসিক পর্বতগাত্রটি থেকে পূর্বদিকে প্রায় ১৫ কিলোমিটার দূরে এই দুর্গটির ধ্বংসাবশেষ অবস্থিত। শহর-ই-ঘলঘোলা বামিয়ানের বুদ্ধমূর্তি Harold, Frank. BAMIYAN AND BUDDHIST AFGHANISTAN. সংগৃহীত ২১ ডিসেম্বর, ২০১৪। Tarzi, Z.. BĀMĪĀN. "ii. History and Monuments". 15 December, 1988. Encyclopædia Iranica. সংগৃহীত ২৭ ডিসেম্বর, ২০১৪। Romano, Amy. A Historical Atlas of Afghanistan. NY: Rosen, 2003. P.25. আইএসবিএন ০-৮২৩৯-৩৮৬৩-৮ Kohn, George C.. Dictionary of Wars. 1986. 3rd. ed. NY, 2007. P.55. আইএসবিএন ০-৮১৬০-৬৫৭৭-২ de Planhol, X.. BĀMĪĀN. "iii. Modern Town and District". 15 December, 1988. Encyclopædia Iranica. সংগৃহীত ২৫ ডিসেম্বর, ২০১৪। Cultural Landscape and Archaeological Remains of the Bamiyan Valley. সংগৃহীত ১২ জানুয়ারি, ২০১৫।
চোখের বালি (চলচ্চিত্র)

চোখের বালি রবীন্দ্রনাথ ঠাকুরের চোখের বালি উপন্যাস অবলম্বনে চিত্রায়িত। ২০০৩ সালে এটি পরিচালনা করেছেন ঋতুপর্ণ ঘোষ এবং অভিনয় করেছেন ঐশ্বরিয়া রাই বচ্চন প্রসেনজিৎ চট্টোপাধ্যায় রাইমা সেন। ঐশ্বরিয়া এখানে 'বিনোদিনী' ও রাইমা সেন 'আশালতা' চরিত্রে অভিনয় করেন। পরে এটি হিন্দিতে মুক্তি পায় এবং এই ভাষাতেই আন্তর্জাতিক মুক্তি দেয়া হয়। মুক্তির পরে, চোখের বালি ইতিবাচক সমালোচনা এবং ভালো ব্যবসা করে। চোখের বালি সেরা বাংলা চলচ্চিত্র হিসেবে জাতীয় চলচ্চিত্র পুরস্কার লাভ করে। চলচ্চিত্রটি ৩৪তম 'ইন্টারন্যাশনাল ফিল্ম ফেস্টিভাল অফ ইন্ডিয়া'-তে প্রদর্শিত হয়। এই চলচ্চিত্রটিতে সঙ্গীত পরিচালনা করেছেন দেবজ্যোতি মিশ্র। এখানে উল্লেখ্য যে, এই ছবিতে কোন গান নেই। এই ছবিতে ঐশ্বরিয়া রাই বচ্চনের কণ্ঠ দিয়েছেন শ্রীলা মজুমদার এবং রাইমা সেনের কণ্ঠ দিয়েছেন সুদিপ্তা চক্রবর্তী। প্রসেনজিৎ চট্টোপাধ্যায় - মহেন্দ্র ঐশ্বরিয়া রাই বচ্চন - বিনোদিনী রাইমা সেন - আশালতা লিলি চক্রবর্তী - রাজলক্ষ্মী, মহেন্দ্র'র মা টোটা রায়চৌধুরী - বিহারী টিনা দত্ত - মনোরমা ঐশ্বরিয়া রাই বচ্চন এই চলচ্চিত্রে অন্যতম সেরা অভিনয় করেছে। এর আগে তিনি দেবদাস ছবিতে একই ভাবে সমালোচনায় এসেছিলেন। এই ছবিটি ব্যবসাসফল হিসাবে ঘোষিত। ছবিটি ঐশ্বরিয়া ক্যারিয়ারের উল্লেখযোগ্য একটি ছবি। "Alluring Ash"। The Hindu। Chennai, India। ২০০৩-১১-১৩। ২০০৩-১১-২৮ তারিখে মূল থেকে আর্কাইভ করা। সংগ্রহের তারিখ ২০১৫-০১-০৮।  "| Bollywood News | Hindi Movies News | Celebrity News"। BollywoodHungama.com। সংগ্রহের তারিখ ২০১২-০৭-০৮।  "Bengali films zoom in on profits"। Rediff.com। ২০০৪-০১-১০। সংগ্রহের তারিখ ২০১২-০৭-০৮।  "Ash will be remembered in Chokher Bali"। Rediff। ২০০৩-০৫-০৫। সংগ্রহের তারিখ ৫ মে ২০০৩।  "Aishwarya's screen presence and passion play"। Rediff.com। সংগ্রহের তারিখ ২০০৩-১০-০৭।  "Chokher Bali will widen my horizon"। The Times Of India। ২০১২-০৪-০৫ তারিখে মূল থেকে আর্কাইভ করা। সংগ্রহের তারিখ ২০০৩-০৬-০৬।  "A director's film"। The Hindu। ২০০৬-১১-৩০ তারিখে মূল থেকে আর্কাইভ করা। সংগ্রহের তারিখ ২০০৩-১১-১৬।  "'Chokher Bali' is a hit | Chokher Bali (2003) | Latest Movie News"। Bollywood Hungama। ২০০৩-১০-১১। সংগ্রহের তারিখ ২০১২-০৭-০৮।  ইন্টারনেট মুভি ডেটাবেজে চোখের বালি (ইংরেজি) citwf.com page
অ্যান্ড্রু বালবির্নি

অ্যান্ড্রু বালবির্নি (জন্ম ২৮ ডিসেম্বর, ১৯৯০) একজন আইরিশ ক্রিকেটার। আয়ারল্যান্ড ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন। সেন্ট অ্যান্ড্রু কলেজের সাবেক ছাত্র বালবির্নি দলে মূলতঃ ডানহাতি ব্যাটসম্যান হিসেবে অংশ নিচ্ছেন। পাশাপাশি তিনি দলের প্রয়োজনে উইকেট-রক্ষকের দায়িত্ব পালন করে থাকেন। আয়ারল্যান্ডের অনূর্ধ্ব-১৯ দলে খেলেছেন তিনি ও নয়টি যুবদের একদিনের আন্তর্জাতিকে অংশগ্রহণ করেছেন। ২০০৯ সালে অনুষ্ঠিত অনূর্ধ্ব-১৯ বিশ্বকাপ বাছাইপর্ব বিজয়ী দলের অন্যতম সদস্য ছিলেন। এরফলে তার দল ২০১০ সালের আইসিসি অনূর্ধ্ব-১৯ ক্রিকেট বিশ্বকাপে খেলার সুযোগ লাভ করে। এরপর ২০১০ সালের আইসিসি বিশ্ব ক্রিকেট লীগের প্রথম বিভাগে শিরোপা জয়ী আয়ারল্যান্ড দলে প্রতিনিধিত্ব করেন। এ প্রতিযোগিতায় অংশ নেয়ার ফলে তার লিস্ট এ ক্রিকেটে অভিষেক ঘটে। এছাড়াও স্কটল্যান্ডের বিপক্ষে অংশগ্রহণের ফলে তার একদিনের আন্তর্জাতিকে অভিষেক পর্ব সম্পন্ন হয়। এছাড়াও ঐ প্রতিযোগিতায় তিনি আরও তিনটি একদিনের আন্তর্জাতিকে অংশগ্রহণ করেন। ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য বালবির্নি-সহ ১৫-সদস্যের চূড়ান্ত তালিকা প্রকাশ করে। ৭ মার্চ, ২০১৫ তারিখে হোবার্টের বেলেরিভ ওভালে অনুষ্ঠিত গ্রুপ পর্বের ৪র্থ খেলায় নিজস্ব সর্বোচ্চ ৯৭ রান করেন। ঐ খেলায় মাত্র ৫ রানের ব্যবধানে জিম্বাবুয়ে দলকে পরাজিত করে তার দল। এছাড়াও এড জয়েসের (১১২) সাথে ৩য় উইকেটে ১৩৮ রানের জুটি গড়েন যা টেস্টভূক্ত দলগুলোর বিপক্ষে তৃতীয়বারের মতো সহযোগী দেশগুলো করতে সক্ষম হয়েছে। "Player profile: Andrew Balbirnie"। CricketArchive। সংগ্রহের তারিখ ১ জানুয়ারি ২০১২।  "Youth One-Day International Matches played by Andrew Balbirnie"। CricketArchive। ৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১২।  "One-Day International Matches played by Andrew Balbirnie"। CricketArchive। ৪ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১ জানুয়ারি ২০১২।  ""World Cup 2015: Ireland name unchanged squad""। BBC Sport। সংগ্রহের তারিখ ২২ জানুয়ারি ২০১৫।  Jayaraman, Shiva (৭ মার্চ ২০১৫)। "Ireland's highest ODI total"। espncricinfo। সংগ্রহের তারিখ ৭ মার্চ ২০১৫।  Drummond, Andrew (৭ মার্চ ২০১৫)। "Ireland beat Zimbabwe by five runs"। Yahoo Sports Australia। ৭ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১৫।  স্টুয়ার্ট থম্পসন আয়ারল্যান্ড ক্রিকেট দল ২০১৫ ক্রিকেট বিশ্বকাপ দলসমূহ ইএসপিএনক্রিকইনফোতে অ্যান্ড্রু বালবির্নি (ইংরেজি) ক্রিকেটআর্কাইভে অ্যান্ড্রু বালবির্নি (সদস্যতা প্রয়োজনীয়) (ইংরেজি)
বিরল উপজেলা

বিরল বাংলাদেশের দিনাজপুর জেলার অন্তর্গত একটি উপজেলা। এ উপজেলার উত্তরে বোচাগঞ্জ উপজেলা ও কাহারোল উপজেলা, দক্ষিণে দিনাজপুর সদর উপজেলা ও ভারতের পশ্চিমবঙ্গ, পূর্বে দিনাজপুর সদর উপজেলা ও পুনর্ভবা নদী, ভারতের পশ্চিমবঙ্গ ও বোচাগঞ্জ উপজেলা। বিরল উপজেলায় ১২টি ইউনিয়ন রয়েছে। বিরল ইউনিয়ন আজিমপুর ইউনিয়ন ফরক্কাবাদ ইউনিয়ন ধামইর ইউনিয়ন শহরগ্রাম ইউনিয়ন ভান্ডারা ইউনিয়ন বিজোড়া ইউনিয়ন ধর্মপুর ইউনিয়ন মঙ্গলপুর ইউনিয়ন রানীপুকুর ইউনিয়ন পলাশবাড়ী ইউনিয়ন রাজারামপুর ইউনিয়ন বিরল উপজেলার জনসংখ্যা ২,৫৭,৯২৫ জন (২০১১ সালের আদমশুমারী অনুযায়ী)। পুরুষ লোক সংখ্যা- ১,৩০,১৬০ জন। মহিলা লোক সংখ্যা- ১,২৭,৭৬৫ জন। এ অঞ্চলের অর্থনীতি কৃষিনির্ভর।ধান,ভুট্টা,গম, লিচু এখানকার প্রধান অর্থকরী ফসল। এ উপজেলার মাধববাটী, দক্ষিণ মাধবপুর গ্রাম লিচু চাষের জন্য বিখ্যাত। বিরল উপজেলায় ৩ টি নদী রয়েছে। নদীগুলো হচ্ছে পুনর্ভবা নদী, টাঙ্গন নদী এবং তুলাই নদী। সতীশ চন্দ্র রায় শিক্ষা প্রতিমন্ত্রী ১৯৯৬। অধ্যাপক ইউসুফ আলী প্রথম শিক্ষা মন্ত্রী। কড়ই বিল ধর্মপুরের শালবন দীপশিখা মেটিস্কুল। বাংলাদেশ জাতীয় তথ্য বাতায়ন (জুন ২০১৪)। "এক নজরে বিরল উপজেলা"। গণপ্রজাতন্ত্রী বাংলাদেশ সরকার। ১১ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৭ ডিসেম্বর ২০১৪।  ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৪০৫। বাংলাপিডিয়ায় বিরল উপজেলা
অ্যান্ড্রু ম্যাকব্রায়ান

অ্যান্ড্রু রবার্ট ম্যাকব্রায়ান (জন্ম: ৩০ এপ্রিল, ১৯৯৩) উত্তর আয়ারল্যান্ডের ডানমানা এলাকায় জন্মগ্রহণকারী উদীয়মান আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য অ্যান্ড্রু ম্যাকব্রায়ান বামহাতি ব্যাটসম্যান হিসেবে খেলছেন। পাশাপাশি ডানহাতে অফ স্পিন বোলিংও করে থাকেন। ২৬ মে, ২০১৩ তারিখে ম্যাকব্রায়ানের প্রথম-শ্রেণীর ক্রিকেটে অভিষিক্ত হন। প্রতিপক্ষ হিসেবে ছিল স্কটল্যান্ড ক্রিকেট দল। ৮ সেপ্টেম্বর, ২০১৪ তারিখে একই দলের বিপক্ষে তার একদিনের আন্তর্জাতিকে অভিষেক ঘটে। "Ireland v Scotland, 11-14 September 2013"। ESPNcricinfo। সংগ্রহের তারিখ ২৪ নভেম্বর ২০১৩।  "Scotland tour of Ireland, 1st ODI: Ireland v Scotland at Dublin, Sep 8, 2014"। ESPN Cricinfo। সংগ্রহের তারিখ ৮ সেপ্টেম্বর ২০১৪।  ইএসপিএনক্রিকইনফোতে অ্যান্ড্রু ম্যাকব্রায়ান (ইংরেজি) ক্রিকেটআর্কাইভে অ্যান্ড্রু ম্যাকব্রায়ান (সদস্যতা প্রয়োজনীয়) (ইংরেজি)
পিটার চেজ

পিটার কার্ল ডেভিড চেজ (জন্ম: ৯ অক্টোবর, ১৯৯৩) ডাবলিনে জন্মগ্রহণকারী উদীয়মান আইরিশ ক্রিকেটার। পিটার চেজ আয়ারল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। পাশাপাশি ডারহাম কাউন্টি ক্রিকেট ক্লাবেও খেলছেন। পিটার চেজ ডানহাতি মিডিয়াম-ফাস্ট বোলিং করেন। এছাড়াও ডানহাতে ব্যাটিং করেন তিনি। আগস্ট, ২০১৪ সালে নটিংহ্যামশায়ারের বিপক্ষে প্রথম-শ্রেণীর ক্রিকেটে অভিষেক ঘটে তার। "Player Profile: Peter Chase"। ESPNcricinfo। সংগ্রহের তারিখ ৩ সেপ্টেম্বর ২০১৪।  Culley, Jon। "Thrill of Chase leaves Notts trailling"। ESPNcricinfo। সংগ্রহের তারিখ ৩ সেপ্টেম্বর ২০১৪।  নায়ল ও’ব্রায়ান আয়ারল্যান্ড ক্রিকেট দল ২০১৫ ক্রিকেট বিশ্বকাপ দলসমূহ ক্রিকেটআর্কাইভে পিটার চেজ (সদস্যতা প্রয়োজনীয়) (ইংরেজি) ইএসপিএনক্রিকইনফোতে পিটার চেজ (ইংরেজি)
ঢোল কলমি

ঢোল কলমি (ইংরেজি: pink morning glory), (বৈজ্ঞানিক নাম: Ipomoea carnea) হচ্ছে কনভলভালাসি পরিবারের এক প্রজাতির গুল্ম। এর কাণ্ড দিয়ে কাগজ তৈরি হয়। এই উদ্ভিদের ঔষধিগুণ বিরাজমান। এটি বিষাক্ত। বাংলাদেশের গ্রামাঞ্চলে এই গাছ দিয়ে খেতের বেড়া তৈরি করার প্রচলন আছে।। এই উদ্ভিদের ভেষজগুণ আছে। Ipomoea গণের প্রজাতিগুলির সংখ্যা প্রায় ৫ শতাধিক। উইকিমিডিয়া কমন্সে Ipomoea carnea সম্পর্কিত মিডিয়া দেখুন। Chand, Navin; P. K. Rohatgi (জুন ২০, ২০০৫)। "Impact toughness ofIpomoea carnea particulate-polyester composite"। Journal of Materials Science Letters। Netherlands: Springer Netherlands। 6 (6): 695–697। আইএসএসএন 0261-8028। ডিওআই:10.1007/bf01770929।
গ্রাম (একক)

গ্রাম (বিকল্প ব্রিটিশ ইংরেজি বানান: gramme; এসআই একক চিহ্ন: g) (গ্রিক মূল grámma) হলো ভরের মেট্রিক পদ্ধতির একটি একক। এটি আদি ফরাসি মেট্রিক পদ্ধতিতে ভরের এককের মূল ভিত্তি ছিলো এবং পরে সেন্টিমিটার-গ্রাম-সেকেন্ড (সিজিএস) পদ্ধতিতে ভরের একক হয়। শব্দটির উৎপত্তি ঘটে লেট ল্যাটিন হতে, Gramma - একটি ক্ষুদ্র ওজন। বিভিন্ন বস্তুর ভর পরিমাপ করতে ব্যবহৃত হয়। ১ গ্রাম (g) = ১৫.৪৩২৩৫৮৩৫২৯ গ্রেইন (gr) ১ গ্রেইন (gr) = ০.০৬৪৭৯৮৯১ গ্রাম (g) ১ avoirdupois আউন্স (oz) = ২৮.৩৪৯৫২৩১২৫ গ্রাম (g) ১ troy আইন্স (ozt) = ৩১.১০৩৪৭৬৮ গ্রাম (g) ১ গ্রাম (g) = ৫ ক্যারট(ct) ১ গ্রাম (g) = ৮.৯৮৭৫৫১৭৯×১০১৩ জুল (J) (by mass–energy equivalence) "Weights and Measures Act 1985 (c. 72)"। The UK Statute Law Database। Office of Public Sector Information। সংগ্রহের তারিখ ২০১১-০১-২৬। §92.
খোংশু

খোংশু (উচ্চারণান্তরে চোংসু, খেংসু, খোংস্‌, চোংস্‌ বা খোংসু) ছিলেন প্রাচীন মিশরের চন্দ্র দেবতা। তার নামের আক্ষরিক অর্থ "পর্যটক"; সম্ভবত প্রতি রাত্রে আকাশের এক ধার থেকে অন্য ধারে চাঁদের ভ্রমণের ব্যাপারটির সাথে সম্পর্কিত। থোথ-এর সাথে যুগ্মভাবে তিনি কাল প্রবাহের গতি নির্ণয় করেন। সমস্ত জীবে জীবন দানের ক্ষেত্রে খোংশুর গুরুত্বপূর্ণ ভূমিকা ছিল। থীব্‌সে দেবী মুত এবং দেবরাজ আমুনের সন্তান হিসেবে তিনি এক দৈব পরিবারের অংশ ছিলেন। কোমওম্বো-তে তিনি সোবেক এবং হাথরের পুত্র হিসেবে পূজিত হতেন। সাধারণত খোংশুকে শৈশব ও কৈশোরের চিহ্ন পার্শ্ব বিনুনি, মেনাত নেকলেস, রাখালের লাঠি ও শস্য মাড়াই করার লাঠি সমেত চিত্রিত করা হত। হোরাস, শু প্রভৃতি অন্যান্য দেবশিশুদের সাথেও তার সম্পর্ক আছে। কখনও কখনও হোরাসের চিহ্ন বাজপাখির মাথা পরিহিত অবস্থাতেও খোংশুর মূর্তি দেখা যায়। হোরাসের সাথে তিনি রক্ষক এবং নিরাময়কারী হিসেবে পূজিত হতেন। এইরূপে তিনি সূর্যচক্র ও অর্ধচন্দ্র চক্র সংবলিত। রামেসিদ যুগে কার্নাকে নির্মিত মন্দির প্রাঙ্গনের অধিকাংশই ছিল খোংশুর উদ্দেশ্যে উৎসর্গীকৃত। এর একখানি দেওয়ালে খোংশু সৃষ্টির সময় ব্রহ্মান্ডকে বীর্যদানকারী মহাসর্প হিসেবে অঙ্কিত হয়েছেন। নিরাময়কারী হিসেবে খোংশুর নাম মিশরের বাইরেও ছড়িয়ে পড়ে। একটি "স্টেলে" বা স্মারক স্তম্ভ থেকে জানা যায় কেমন করে বেখতেনের একজন রাজকন্যা খোংশুর একটা ছবি দেখামাত্র গুরুতর অসুখ থেকে সুস্থ হয়ে ওঠেন। রাজা চতুর্থ টলেমি একটি অসুখ থেকে সেরে উঠে নিজেকে "মহারাজের রক্ষক ও অশুভ শক্তির অপনেয়ক দেবতা খোংশুর কৃপাধন্য" বলে ঘোষণা করেন। খোংশুর প্রধান অর্চনা কেন্দ্র ছিল মেম্ফিস, হিবিস ও এদফু-তে। থীব্‌সের উত্থানের সময় মুত-এর পুত্র হিসেবে যুদ্ধ দেবতা মোন্থুর জায়গায় ক্রমশ খোংশুর গুরুত্ব বৃদ্ধি পায়, কারণ মুত-এর মন্দিরের পুকুরটি ছিল অর্ধচন্দ্রাকার। আমুন খোংশুকে প্রতিপালন করেছিলেন এই বিশ্বাস জোরদার হয়ে ওঠে, এবং মুত-কে আমুনের স্ত্রী হিসেবে কল্পনা করাও শুরু হয়। "The Oxford Guide: Essential Guide to Egyptian Mythology", Edited by Donald B. Redford, pp. 186–187, Berkley, 2003, আইএসবিএন ০-৪২৫-১৯০৯৬-X Handbook of Egyptian Mythology, Geraldine Pinch, p156, ABC-CLIO, 2002, আইএসবিএন ১-৫৭৬০৭-২৪২-৮ This incident is mentioned in the opening of chapter one of BolesławPrus' 1895 historical novel Pharaoh। উইকিমিডিয়া কমন্সে খোংশু সংক্রান্ত মিডিয়া রয়েছে।
কার্টুন শিল্পী

কার্টুন একটি ইংরেজি শব্দ। এর বাংলা অর্থ ব্যঙ্গচিত্র। তবে কার্টুনের সংজ্ঞা সময়ের সাথে সাথে পরিবর্তিত হয়েছে। কার্টুন প্রধানত একটি চিত্র, যা ব্যঙ্গ করে আঁকা হয়। এবং যিনি কার্টুন ‌আঁকেন তাকে কার্টুন শিল্পী বলা হয়। কার্টুনের বিভিন্ন শাখা রয়েছে। সামাজিক রাজনৈতিকসহ বিভিন্ন বিষয়ের ওপর কার্টুন আঁকা হয়ে থাকে। কার্টুনের বিভিন্ন শাখা রয়েছে। তবে সংবাদপত্রে সাধারণত রাজনৈতিক বা সম্পাদকীয় কার্টুন ও স্ট্রিপ কার্টুন বেশি ব্যবহৃত হয়। একজন কার্টুনিস্ট তার কার্টুনের মাধ্যমে সমসাময়িক বিভিন্ন বিষয়ে মন্তব্য করে থাকেন। কার্টুনে শুধু ব্যঙ্গবিদ্রুপ নয়, অনেক তথ্যও থাকে। ১৮ শতকে ইংরেজ বিদ্রূপাত্মক এবং সম্পাদকীয় কার্টুন শিল্পী উইলিয়াম হোঘাট আবির্ভূত হন, যিনি পশ্চিমা সিকুয়েন্সিয়াল আর্টের জন্যে বিখ্যাত। তাঁর কাজের ব্যাপ্তি দৃশ্যকলা থেকে কমিক পর্যন্ত বিস্তৃত। সমসাময়িক রাজনৈতিক ও সামাজিক প্রসঙ্গ নিয়ে তার অনেক মজার কাজ রয়েছে। হোঘার্থের অনুসরণে, ১৮ শতকের শেষভাগে ইংল্যান্ডে জেমস গিলরে ও থমাস রোল্যান্ডসনের নেতৃত্বে জনপ্রিয়তা পায়, যার কারণে তাঁরা রাজনৈতিক কার্টুনের জনক (ফাদার অভ পলিটিকাল কার্টুন) হিসেবে মর্যাদা পান। কার্টুনের বাংলা অর্থ "Definitions of Cartoon, Meaning of Cartoon"। Toons Mag (ইংরেজি ভাষায়)। ২০১৬-১০-২৬। সংগ্রহের তারিখ ২০১৯-০৯-২৮।  "কার্টুন কি"। ৩১ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৯ জানুয়ারি ২০১৫।  ব্রিটিশ জাদুঘর, বেয়ার স্ট্রীট, উইলিয়াম হোঘার্থ-ফাইন আর্ট প্রিন্ট ওয়েব্যাক মেশিনে আর্কাইভকৃত ৩ মার্চ ২০১০ তারিখে ১১ এপ্রিল ২০১০ সংশোধিত।
শান্তিগঞ্জ উপজেলা

শান্তিগঞ্জ উপজেলা বাংলাদেশের সুনামগঞ্জ জেলার অন্তর্গত একটি উপজেলা। বাংলাদেশ সরকার কর্তৃক ২৭ জুলাই ২০০৬ তারিখে প্রকাশিত বাংলাদেশ গেজেটে সুনামগঞ্জ সদর উপজেলার ৮টি ইউনিয়ন নিয়ে “দক্ষিণ সুনামগঞ্জ উপজেলা” নামক উপজেলা ঘোষণা করা হয়, এর ফলে ১৮ মে ২০০৮ তারিখ থেকে এ উপজেলাটি নবসৃষ্ট উপজেলা হিসেবে কার্যক্রম শুরু করে। ২০২১ সালের ২৬ জুলাই এ উপজেলার নাম পরিবর্তন করে “শান্তিগঞ্জ উপজেলা” রাখা হয়। এই উপজেলার উত্তরে সুনামগঞ্জ সদর উপজেলা, দক্ষিণে জগন্নাথপুর উপজেলা, পূর্বে ছাতক উপজেলা ও জগন্নাথপুর উপজেলা, পশ্চিমে দিরাই উপজেলা ও জামালগঞ্জ উপজেলা। শান্তিগঞ্জ উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম শান্তিগঞ্জ থানার আওতাধীন। ইউনিয়নসমূহ: ১নং শিমুলবাক ২নং জয়কলস ৩নং পশ্চিম পাগলা ৪নং পূর্ব পাগলা ৫নং দরগাপাশা ৬নং পূর্ব বীরগাঁও ৭নং পশ্চিম বীরগাঁও ৮নং পাথারিয়া পাগলা জামে মসজিদ পাগলা সড়ক জনপথ বিভাগের ডাকবাংলো হিজল-করচ বাগ দেখার হাওর শান্তিগঞ্জ হ্যাচারি সংহাই হাওর রাধামাধব জিওর আখড়া–পাথারিয়া শাহ আয়ুব আলীর মাজার বড় বিল মৎস প্রজনন কেন্দ্র বাংলাদেশ পরিসংখ্যান ব্যুরো-এর প্রতিবেদন অনুযায়ী ২০০১ সালে ছাতক উপজেলার জনসংখ্যা ১,৮৩,৮৮১ জন। প্রতি বর্গ কি: মি: এ লোক সংখ্যার ঘনত্ব প্রায় ৬৪৩ জন। শিক্ষার হার, শিক্ষা প্রতিষ্ঠান গড় হার ৩১.১৬%; পুরুষ ২৮.৪৫%, মহিলা ২৭.৫১%। কলেজ ১, মাধ্যমিক বিদ্যালয় ১৩, প্রাথমিক বিদ্যালয় ৯৫, মাদ্রাসা ৫। উল্লেখযোগ্য শিক্ষা প্রতিষ্ঠানসমূহ: পাগলা উচ্চ বিদ্যালয়, নোয়াখালী সপ্তগ্রাম উচ্চ বিদ্যালয়, গণিনগর ষোলগ্রাম উচ্চ বিদ্যালয়, ডুংরিয়া উচ্চ বিদ্যালয়, জয়কলস উজানীগাঁও রশিদিয়া উচ্চ বিদ্যালয়, সুরমা উচ্চ বিদ্যালয়, পূর্ব পাগলা উচ্চ বিদ্যালয়, পাইকাাপন সরকারি প্রাথমিক বিদ্যালয়, উজানীগাঁও সরকারি প্রাথমিক বিদ্যালয়, আক্তাপাড়া সরকারি প্রাথমিক বিদ্যালয়, হরিনগর সরকারি প্রাথমিক বিদ্যালয়, পাগলা সরকারি প্রাথমিক বিদ্যালয়, সদরপুর সরকারি প্রাথমিক বিদ্যালয়, ডুংরিয়া সরকারী প্রাথমিক বিদ্যালয়, মানিকপুর সরকারি প্রাথমিক বিদ্যালয়, পাথারিয়া সরকারী প্রাথমিক বিদ্যালয়, গনীগঞ্জ সরকারি প্রাথমিক বিদ্যালয়, বীরগাঁও সরকারি প্রাথমিক বিদ্যালয়, রনসী সরকারী প্রাথমিক বিদ্যালয়, চিকারকান্দি সরকারী প্রাথমিক বিদ্যালয়, জামেয়া ইস. হাজী আক্রাম আলী দাখিল মাদ্রাসা, আমরিয়া ইসলামিয়া আলিম মাদ্রাসা। উপজেলার অধিকাংশ মানুষ কৃষি ও মাছ ধরা কাজের উপর নির্ভরশীল। কৃষিপণ্যের মধ্যে ধান আর পাটের বিপুল আবাদ রয়েছে। এছাড়া আছে হাওর ভরা মাছ। পাশাপাশি উপজেলার প্রচুর লোক বহির্দেশে বসবাস করায় তাদের পাঠানো রেমিট্যান্সের উপরও এলাকার অর্থনীতি নির্ভরশীল। আব্দুর রশীদ চৌধুরী, বৃটিশ ভারতের কেন্দ্রীয় বিধানসভার সদস্য হুমায়ূন রশীদ চৌধুরী - রাজনীতিবিদ ও কূটনীতিজ্ঞ। জাতীয় সংসদের সাবেক স্পীকার,পররাষ্ট্রমন্ত্রী, জাতিসংঘের সাধারণ পরিষদের প্রথম বাংলাদেশি সভাপতি এবং মুজিবনগর সরকারের নয়াদিল্লি মিশন প্রধান। এম এ মান্নান - পরিকল্পনামন্ত্রী ফারুক রশীদ চৌধুরী - সাবেক অর্থ প্রতিমন্ত্রী সুনামগঞ্জ জেলা সিলেট বিভাগ বাংলাদেশের উপজেলাসমূহ বাংলাদেশ জাতীয় তথ্য বাতায়ন (জুন ২০১৪)। "আঞ্চলিক পরিচিতি"। গণপ্রজাতন্ত্রী বাংলাদেশ সরকার। সংগ্রহের তারিখ ৫ জুলাই ২০১৫। [স্থায়ীভাবে অকার্যকর সংযোগ] "দেশে নতুন উপজেলা হচ্ছে ৩টি"। রাইজিংবিডি.কম। ২৬ জুলাই ২০২১। সংগ্রহের তারিখ ২৬ জুলাই ২০২১।  "ইউনিয়নসমূহ - দক্ষিণ সুনামগঞ্জ উপজেলা"। southsunamganj.sunamganj.gov.bd। জাতীয় তথ্য বাতায়ন। ৩১ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৮ অক্টোবর ২০২০।  বাংলাপিডিয়ায় শান্তিগঞ্জ উপজেলা